เราไม่รู้จักร้านนี้มาก่อน แต่เห็นมันสว่างดี เลยลองเข้ามาทาน ดูเหมือนจะเป็นร้านที่มีชื่อนะ เห็นมีรูปผู้ว่าฯ มาทานด้วย เมนูเด็ดนะจ๊ะ กุ้งม้าลายเผา ครึ่งโล 4 ตัว ห้าร้อยกว่า เนื้อมันเหนียวแน่นมาก กัดกินยากพอดู แต่ก็คุ้มกับที่ได้ลอง ปกติชอบกินเอ็นหอยย่าง (ที่ร้านหัวปลาช่องนนทรี) เลยลองสั่งที่นี่ เอ็นหอยผัดพริกเผา ไม่ค่อยถูกใจเท่าไร เอ็นหอยเหนียวดี แต่ดูเหมือนปริมาณจะไม่มากเท่าไร ข้าว จาน ชาม ช้อน โอเค ไม่เป็นแบบบางๆ ที่กินแล้วบาดปาก รวมๆ ก็ถือว่าดีเลยละ สะอาด มีที่ล้างมื้อ ห้องน้ำ ทางหลังร้านก็เป็นชายหาดที่มีเก้าอี้ผ้าใบ และร้านขายโรตี 555 ไม่เกี่ยวกัน แต่เราลองซื้อกิน อันใหญ่ดีนะ แต่ไม่ค่อยกรอบเลยอะ ชอบกรอบๆ 